Document ID: 31993D0084

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Δεκεμβρίου 1992 σχετικά με την κοινοτική χρηματοδοτική ενίσχυση για τις ενέργειες του κοινοτικού ινστιτούτου συντονισμού για τον έλεγχο των εμβολίων κατά του αφθώδους πυρετού (Κεντρικό Κτηνιατρικό Ινστιτούτο, Lalystad, Κάτω Χώρες) (Το κείμενο στην ολλανδική γλώσσα είναι το μόνο αυθεντικό)
(93/84/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση 90/424/ΕΟΚ του Συμβουλίου της 26ης Ιουνίου 1990 για τις δαπάνες στον κτηνιατρικό τομέα (1), όπως τροποποιήθηκε από την απόφαση 92/337/ΕΟΚ (2), και ιδίως το άρθρο 28,
Εκτιμώντας:
ότι, με την απόφαση 91/665/ΕΟΚ του Συμβουλίου της 11ης Δεκεμβρίου 1991 με την οποία ορίζεται κοινοτικό ινστιτούτο συντονισμού για τα εμβόλια κατά του αφθώδους πυρετού και καθορίζεται ο ρόλος του (3), ορίστηκε ως κοινοτικό ινστιτούτο συντονισμού το Κεντρικό Κτηνιατρικό Ινστιτούτο, Lelystad, Κάτω Χώρες-
ότι ο ρόλος και τα καθήκοντα του κοινοτικού ινστιτούτου συντονισμού καθορίστηκαν στο άρθρο 2 της εν λόγω απόφασης-
ότι, συνεπώς, πρέπει να θεσπιστούν διατάξεις για την κοινοτική χρηματοδοτική ενίσχυση στο Lelystad, ώστε αυτό να είναι σε θέση να εκτελέσει το ρόλο του και τα καθήκοντά του τα οποία προβλέπονται στην εν λόγω απόφαση-
ότι, καταρχήν, η κοινοτική χρηματοδοτική ενίσχυση πρέπει να προβλεφθεί για περίοδο τριών ετών-
ότι, σύμφωνα με το άρθρο 40 της απόφασης 90/424/ΕΟΚ, διενεργούνται έλεγχοι οι οποίοι προβλέπονται στα άρθρα 8 και 9 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 σχετικά με τη χρηματοδότηση της κοινής γεωργικής πολιτικής (4), όπως τροποποιήθηκε από τον κανονισμό (ΕΟΚ) αριθ. 2048/88 (5)- ότι πρέπει να θεσπιστούν ορισμένες ιδιαίτερες διατάξεις-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για να εκπληρώσει το Κεντρικό Κτηνιατρικό Ινστιτούτο, Lelystad το ρόλο του και τα καθήκοντα του που προβλέπονται στο άρθρο 2 της απόφασης 91/665/ΕΟΚ θα του χορηγείται ετησίως χρηματοδοτική ενίσχυση 700 000 Ecu κατ' ανώτατο όριο για τα έτη 1992, 1993 και 1994.
Άρθρο 2
Για κάθε ένα από τα έτη που αναφέρονται στο άρθρο 1, η χρηματοδοτική ενίσχυση καταβάλλεται στο ινστιτούτο σύμφωνα με το ακόλουθο χρονοδιάγραμμα:
- 50 % του ποσού που αναφέρεται ανωτέρω θα καταβληθεί εντός 60 ημερών από την αρχή των ενεργειών,
- το υπόλοιπο θα καταβληθεί εντός 60 ημερών από την παραλαβή από την Επιτροπή των εκθέσεων που αναφέρονται στο άρθρο 3 και όλων των κατάλληλων εγγράφων που αφορούν τις δαπάνες στις οποίες υπεβλήθη το ινστιτούτο.
Άρθρο 3
1. Τα καθήκοντα που εκτελούνται από το ινστιτούτο αποτελούν αντικείμενο των ακόλουθων εκθέσεων:
α) Τεχνική έκθεση
Στην τεχνική έκθεση περιγράφεται το έργο που έχει εκτελεστεί-
β) Δημοσιονομική έκθεση
Στη δημοσιονομική έκθεση αναφέρονται τα έξοδα στα οποία έχει υποβληθεί το ινστιτούτο κατά την εκτέλεση του ρόλου του και των καθηκόντων του τα οποία αναφέρονται στο άρθρο 2 της απόφασης 91/665/ΕΟΚ.
2. Η τεχνική, καθώς και η δημοσιονομική έκθεση, θα πρέπει να διαβιβαστούν στην Επιτροπή εντός 60 ημερών από το τέλος καθεμίας από τις περιόδους που καλύπτονται από την παρούσα απόφαση.
Με βάση τις ανωτέρω εκθέσεις, η Επιτροπή δίδει στη Μόνιμη Κτηνιατρική Επιτροπή τα αποτελέσματα των ενεργειών που αναλαμβάνονται ετησίως.
Άρθρο 4
Με την επιφύλαξη των διατάξεων 8 και 9 του κανονισμού (ΕΟΚ) αριθ. 729/70, η Επιτροπή δικαιούται να έχει πρόσβαση στις εγκαταστάσεις του Κεντρικού Κτηνιατρικού Ινστιτούτου για να επαληθεύει την εκτέλεση του ρόλου του και την τήρηση των καθηκόντων του. Για λόγους που έχουν σχέση με τον έλεγχο, η Επιτροπή και το Ελεγκτικό Συνέδριο δικαιούνται να έχουν πρόσβαση σε όλα τα βιβλία, έγγραφα, χαρτιά και αρχεία που αφορούν τα έξοδα στα οποία έχει υποβληθεί το Κεντρικό Κτηνιατρικό Ινστιτούτο και τα οποία συνδέονται με την εκτέλεση του ρόλου του και των καθηκόντων του. Για το σκοπό αυτό, το Κεντρικό Κτηνιατρικό Ινστιτούτο τηρεί χωριστά αναλυτικά λογιστικά βιβλία.
Άρθρο 5
Η παρούσα απόφαση απευθύνεται στις Κάτω Χώρες.
Βρυξέλλες, 22 Δεκεμβρίου 1992.

Labels: 7
0
6
12
18